stanford-oval/wikipedia huggingface dataset:
המנון גבון
מילות השיר

| תרגום לעברית | צרפתית |
| --- | --- |
פזמון:  מאוחדת באחווה  התעוררי גבון, השחר בהישג יד,  יצרי את הרוח שמרעידה ומהווה השראה לנו.  סוף סוף, אנו קמים, כדי להשיג את שמחת חיינו.  סוף סוף, אנו קמים, כדי להשיג את שמחת חיינו.    גאים ונרגשים, כשהיום עולה עלינו  משילים את הבושה והעוולה.  לו נתקדם ויפוגו חששותינו,  ויתרוממו המעלה והעוז של מלחמתנו.    (פזמון)    כן, שהזמנים המאושרים שאבותינו חלמו  יגיעו אלינו סוף סוף, ישמחו את קיומנו,  ויגרשו את המכשפים, המכשפים הבוגדים האלה  שזרעו רעל והפיצו פחד.    (פזמון)    כדי שבעיני העולם והמדינות הידידותיות  גבון האלמותית תשמור על שמה הטוב  הבה נשכח את מריבותינו, הבה נבנה יחד  את המבנה החדש שכולנו חלמנו עליו.    (פזמון)    מחופי האוקיינוס ללב היער,  הבה נישאר עירניים ללא חולשה וללא שנאה!  סביב זה הדגל שמוביל אותנו לכבוד,  הבה נצדיע למולדת ונשיר בלי הפסקה!: Refrain:  Uni dans la Concorde et la fraternité  Éveille-toi Gabon, une aurore se lève,  Encourage l'ardeur qui vibre et nous soulève!  C'est enfin notre essor vers la félicité.  C'est enfin notre essor vers la félicité.    Éblouissant et fier, le jour sublime monte  Pourchassant à jamais l'injustice et la honte.  Qu'il monte, monte encore et calme nos alarmes,  Qu'il prône la vertu et repousse les armes.    (Refrain)    Oui que le temps heureux rêvé par nos ancêtres  Arrive enfin chez nous, réjouisse les êtres,  Et chasse les sorciers, ces perfides trompeurs.  Qui semaient le poison et répandaient la peur.    (Refrain)    Afin qu'aux yeux du monde et des nations amies  Le Gabon immortel reste digne d'envie,  Oublions nos querelles, ensemble bâtissons  L'édifice nouveau auquel tous nous rêvons.    (Refrain)    Des bords de l'Océan au cœur de la forêt,  Demeurons vigilants, sans faiblesse et sans haine!  Autour de ce drapeau, qui vers l'honneur nous mène,  Saluons la Patrie et chantons sans arrêt!
ראו גם

דגל גבון
סמל גבון
הליגה הלאומית לדמוקרטיה

| --- | --- |
 מדינה:  מיאנמר
 מייסד:  אונג סן סו צ'י, טין און, וין טון, Aung Gyi 
 מנהיגים:  אונג סן סו צ'י
 תקופת הפעילות:  1988 – 28 במרץ 2023 (כ־35 שנים)
 אידאולוגיות:  דמוקרטיה ליברלית  סוציאליזם דמוקרטי
 מטה:  באהאן, יאנגון 
 מיקום במפה הפוליטית:  מרכז-שמאל
 ארגונים בינלאומיים:  האינטרנציונל הסוציאליסטי
 צבעים רשמיים:  אדום
 נציגויות בפרלמנטים
 בית הלאומים:  138 / 224
 בית הנבחרים:  258 / 440
 www.nldofficial.org
 
הליגה הלאומית לדמוקרטיה (בבורמזית: အမျိုးသား ဒီမိုကရေစီ အဖွဲ့ချုပ်) היא מפלגה סוציאל-דמוקרטית במיאנמר, ובתקופות בהן מתקיימות בחירות במדינה, היא המפלגה הגדולה ביותר במדינה.
המזכירה הכללית של המפלגה מאז הקמתה, היא זוכת פרס נובל לשלום אונג סן סו צ'י.
היסטוריה

את המפלגה ייסדה בספטמבר 1988 אונג סן סו צ'י (בתו של אחד ממייסדי בורמה בשנות ה-40, אונג סן), לאחר שהמדינה עברה הפיכה צבאית בידי החונטה הצבאית ששולטת בצבא.
בבחירות שנערכו בשנת 1990, זכתה המפלגה ברוב של כ-59%, אולם החונטה הצבאית השלטת סירבה להכיר בתוצאות הבחירות. סו צ'י נעצרה במעצר בית למשך 16 שנים לא רצופות עד שחרורה בשנת 2010. בשנת 2001 אפשרה הממשלה למפלגה לפתוח מחדש סניפים ושחררה כמה מפעיליה. סו צ'י שוחררה ממעצרה והחלה מסעות ברחבי הארץ. המפלגה החלה לזכות בתמיכה ציבורי רחבה, דבר שעורר את זעם השלטון. במאי 2003 נרצחו עשרות מחברי המפלגה, ובכיריה (כולל סו צ'י) נעצרו. בשנת 2004 הוצאה המפלגה אל מחוץ לחוק ובשנת 2006 רבים מחבריה עזבו לאחר שטענו על התנכלות מהצבא.
ה-NLD החרימה את הבחירות הכלליות שנערכו בנובמבר 2010, משום שרבים ממועמדיה הוגבלו בבחירות. בשנת 2011, לאחר תהליך של משא ומתן עם הממשלה, שוחררו 10% מהאסירים הפוליטיים במדינה וחלק מהאיגודים המקצועיים הוחזרו לחוק. בנובמבר של אותה השנה החליטה המפלגה להתמודד בבחירות.
ה-NLD זכתה ברוב מוחץ בבחירות התקדימיות שנערכו בנובמבר 2015.
במסגרת הבחירות הכלליות במיאנמר 2020 (אנ') שנערכו ב-8 בנובמבר 2020, זכתה המפלגה ב-396 מתוך 476 המושבים בפרלמנט. הצבא טען שהייתה הונאת בחירות, וביצע ההפיכה הצבאית במיאנמר 2021 במהלכה עצר את בכירי המפלגה, והכריז על מצב חירום למשך שנה, ושייערכו בחירות נוספות – מצב חירום שהוארך בשנתיים שלאחר מכן פעם אחר פעם.
לאחר שהמפלגה מהשלטון הודחה משלטון, רבים מאנשים ירדו למחתרת והקימו ממשלת צללים בשם ממשלת האחדות הלאומית (אנ'), שאיגדה תחתיה מיליציות שונות המתנגדות לשלטון, והיוותה את כוח ההתנגדות העיקרי לחונטה הצבאית במלחמת האזרחים שהחלה.
נכון לפברואר 2023 שולטת החונטה הצבאית על מוקדי הכוח המרכזיים של המדינה, בעוד צבא ההתנגדות שולט על כ־50-40% משטחי הפריפריה, והמלחמה נמצאת במצב של קיפאון.
הערות שוליים

1 2 3  Yun Sun, The civil war in Myanmar: No end in sight, מכון ברוקינגס, ‏February 13, 2023
ערך זה הוא קצרמרבנושא מפלגות. אתם מוזמנים לתרום לוויקיפדיה ו.
היתוך בכליאה מגנטית

מבט פנימי טוקמאק מצופה גרפיט
היתוך בכליאה מגנטית (באנגלית בראשי-תיבות MCF) הוא שיטה להפקת אנרגיה גרעינית בתהליך היתוך גרעיני מבוקר באמצעות שדה מגנטי. השדה המגנטי משמש לכליאה של הדלק הגרעיני, הנמצא במצב פלזמה. כליאה מגנטית היא אחת משתי השיטות העיקריות הנחשבות כפוטנציאליות להפקת חשמל בכורי היתוך, כאשר השיטה השנייה היא היתוך בכליאה אינרציאלית. השיטה המגנטית מפותחת מאוד, ונחשבת כמבטיחה יותר עבור הפקת חשמל, אולם עדיין אין בנמצא שיטה מוכחת להפקת חשמל בצורה יעילה מהיתוך גרעיני.
בתהליך היתוך גרעיני מתמזגים גרעינים קלים לגרעינים כבדים יותר, ואנרגיה רבה נפלטת מכיוון שסכום מסות הגרעינים הקלים גבוה מסכום מסות הגרעינים הכבדים. הפרש המסה הופך לאנרגיה על-פי הנוסחה e=mc2, כאשר e האנרגיה, m הפרש המסה, ו-c מהירות האור. תהליך ההיתוך יחל כאשר הגרעינים יימצאו בקרבה גבוהה מאוד זה לזה, כלומר יש להתגבר על הדחייה החשמלית ביניהם, ולכן יש להביא את החומר לטמפרטורה גבוהה מאוד של עשרות מיליוני מעלות. בטמפרטורות אלו החומר יימצא במצב פלזמה. בנוסף, יש לשמור על צפיפות חלקיקים גבוהה לזמן ארוך מספיק, כך שההיתוך יתקיים. השילוב בין תנאי הטמפרטורה, הצפיפות והזמן נקבע על-פי קריטריון לאוסון.
בשיטת הכליאה המגנטית, התנאים לתהליך ההיתוך מתקבלים על ידי שימוש במוליכות החשמלית של הפלזמה על-מנת לכלוא אותה באמצעות שדות מגנטיים. בשיטה זו ניתן להגיע ללחץ מסדר-גודל של 1 בר לפרק זמן של מספר שניות, והפלזמה הכלואה תמצא במצב יציב. זאת בניגוד לשיטת הכליאה האינרציאלית, בה הלחץ גבוה הרבה יותר, אולם זמן הכליאה קצר מאוד והפלזמה איננה יציבה עקב השימוש בעקרון ההספק המתפרץ.
הכליאה המגנטית מבוססת על סולנואיד שקווי השדה המגנטי ממוקמים לאורך צירו. על-מנת למנוע מהפלזמה "לברוח" מהקצוות ניתן ללפף את קווי השדה כך שיסגרו מעין מעגל, למשל בצורת טורוס. האתגר בשיטה זו הוא להתגבר על הגרדיאנטים הרדיאליים בשדה המגנטי, שגורמים לבריחה של הפלזמה מהמרכז.
טוקמאק

.
במהלך השנים נוסו מספר תצורות של כליאה מגנטית, אולם החל משנות ה-70 של המאה ה-20, התצורה השלטת והמבטיחה ביותר היא הטוקמאק (מרוסית, ראשי-תיבות של "תא בצורה טורואידלית עם שדה מגנטי לאורך הציר"). הרעיון פותח ברוסיה בצורה חשאית, והתפרסם לראשונה בשנת 1968. בתצורה זו מייצרים בפלזמה זרם מחזורי, המשרה שדה מגנטי סביב השדה הטורואידלי, כך שגרעיני הפלזמה מתקרבים ומתרחקים מדפנות התא במהלך תנועתם הסיבובית.
בשנת 1991 נבנה טוקמאק גדול בשם START (ראשי תיבות באנגלית של "טוקמאק קטן בעל יחס הדוק") בעיר קולהם שבאוקספורדשייר באנגליה. התאוריה גורסת שהגדלה פיזית של המכשירים תגרור עמה שיפור ביעילות הפקת האנרגיה, ולכן מכשירים גדולים יותר ויותר נבנו בעולם. הטוקמאק הפעיל הגדול ביותר בעולם נכון לשנת 2014 הוא הטורוס האירופאי המשותף (JET) בקולהם, הפעיל משנת 1984. הטוקמאק בעל רדיוס ראשי של כ-3 מ', רדיוס משני של 1.25-2.1 מ' (בתצורות שונות), ונפח פלזמה של 100 מ"ק.
טוקמאק גדול אף יותר נמצא בבנייה בצרפת, ואמור להיות שלב ביניים בין כורי היתוך מדעיים להוכחת היתכנות ולמחקר (כמו JET), וכור היתוך תעשייתי ליצור חשמל. כינויו הוא פרויקט איטר (ITER), ומטרתו המוצהרת היא להיות כור ההיתוך הראשון שיפיק יותר אנרגיה, כתוצאה מתהליכי היתוך, מהאנרגיה שהושקעה. בניית המתקן החלה ב-2007, והפעלתו נדחתה מספר פעמים וצפויה כעת בשנת 2025.
אף על פי ש-ITER עדיין איננו פעיל, כור ההיתוך הבא אחריו כבר נמצא בתהליכי תכנון, ומכונה DEMO. כור זה אמור להיות כור ההיתוך התעשייתי לייצור חשמל הראשון בעולם, שיתבסס על הצלחתו המצופה של ITER.
ראו גם

היתוך גרעיני
היתוך בכליאה אינרציאלית
פרויקט איטר
פלזמה (מצב צבירה)
הערות שוליים

↑  בהמשך הערך, משמעות המילה היתוך תהיה היתוך גרעיני, ולא היתוך מלשון התכה (מעבר ממוצק לנוזל).
↑  http://www.iter.org אתר פרויקט איטר
הדיוויזיה השנייה (ניו זילנד)

| --- | --- |

 פרטים
 מדינה:  ניו זילנד ניו זילנד
 שיוך:  צבא ניו זילנד
 סוג:  דיוויזיה
 אירועים ותאריכים
 תקופת הפעילות:  1939–1945 (כ־6 שנים)
 מלחמות:  מלחמת העולם השנייה
 פיקוד
 דרגת המפקד:  מייג'ור גנרל
הדיווייזה הניו זילנדית השנייה הייתה דיוויזיית חי"ר של הכוחות הצבאיים של ניו זילנד (צבא ניו זילנד) במהלך מלחמת העולם השנייה. על הדיוויזיה פיקד במשך רוב שנות קיומה לוטננט-גנרל ברנרד פרייברג. היא נלחמה ביוון, בכרתים, במדבר המערבי ובאיטליה. במערכה במדבר המערבי, הדיוויזיה מילאה תפקיד בולט בהבסת הכוחות הגרמניים והאיטלקיים בקרב אל-עלמיין השני והתקדמות הארמייה השמינית הבריטית לתוניסיה.
בשלהי 1943 הועברה הדיוויזיה לאיטליה, שם נטלה חלק במערכה של הארמייה השמינית על החוף האדריאטי של איטליה, שנעצרה בסוף השנה. בתחילת 1944, היוותה הדיוויזיה את גרעין הקורפוס הניו זילנדי, ונלחמה בשני קרבות בניסיון לחדור ללא הצלחה לקו גוסטב במונטה קאסינו. הדיוויזיה ראתה פעולה נוספת בקו הגותי באיטליה ב-1944 והשתתפה במתקפת האביב של בעלות הברית בצפון איטליה ב-1945, שהובילה לכניעת הכוחות הגרמניים באיטליה במאי. לאחר החזרה לניו זילנד, אלמנטים מאורגנים מחדש של הדיוויזיה היוו חלק מכוחות הכיבוש ביפן מ-1945.
היסטוריה > הקמת הדיוויזיה

עם פרוץ מלחמת העולם השנייה בספטמבר 1939, הוחלט כי על ניו זילנד לספק כוח משלוח. בתחילה היה אמור להתגייס 'כוח מיוחד', של גדוד אחד בכל אחד משלושת המחוזות הצבאיים, אך לאחר מכן הועלתה הדרישה, לזו של דיוויזיה. מייג'ור-גנרל ברנרד פרייברג, מהצבא הבריטי, אך בעל קשרים חזקים בניו זילנד, מונה למפקד הכוח. כוח זה נודע כחיל המשלוח השני של ניו זילנד (2NZEF) והדיוויזיה, בתחילה, כדיוויזיית ניו זילנד. הדרג הראשון, מפקדת 2NZEF וחטיבת הרגלים ה-4, עזבו את ניו זילנד בינואר ונחתו במצרים ב-12 בפברואר 1940. הדרג השני, חטיבת הרגלים ה-5, הוסט לבריטניה עם כניסתה של איטליה למלחמה, והצטרף לקורפוס הבריטי ה-7. יחידות נוספות גובשו לחטיבה נוספת, חטיבה 7, כדי לחזק את הגנות הפלישה. הדרג השלישי, חטיבת הרגלים ה-6, הגיעה למצרים ב-27 באוקטובר 1940 וריכוז הדיוויזיה הושלם לאחר שהדרג השני, שלא נדרש עוד בבריטניה, הגיע למצרים במרץ שלאחר מכן.
הדיוויזיה נשארה כחלק מהארמייה השמינית הבריטית עד סוף מלחמת העולם השנייה ב-1945, במהלכה נלחמה בקרב על יוון (מרץ-אפריל 1941), הקרב על כרתים (מאי 1941), מבצע צלבן (נובמבר – דצמבר 1941), קרב אל-עלמיין הראשון (יולי 1942), קרב אל-עלמיין השני (אוקטובר-נובמבר 1942), לוב ותוניסיה (דצמבר 1942 - מאי 1943), הסנגרו (אוקטובר-דצמבר 1943), קרב מונטה קאסינו (פברואר–מרץ 1944), מרכז איטליה (מאי–דצמבר 1944), והחוף האדריאטי (אפריל–מאי 1945).
היסטוריה > הגנה על יוון

במרץ 1941 נפרסה הדיוויזיה ליוון כדי לסייע לכוחות הבריטיים והאוסטרליים בהגנה על המדינה מפני פלישה גרמנית צפויה. הניו זילנדים שולבו עם הכוחות האוסטרליים והבריטיים כ"כוח W" בפיקודו של לוטננט-גנרל סר הנרי מייטלנד וילסון. המפקד בשטח היה היה לוטננט-גנרל אוסטרלי תומאס בליימי עם מפקדת הקורפוס האוסטרלי הראשון שלו, ששמו שונה לזמן קצר לקורפוס אנזא"ק. ב-6 באפריל, הגרמנים פתחו בפלישה, והחלו בקרב על יוון. הם הכריעו את כוחות בריטניה וחבר העמים ואילצו אותם לסגת לכרתים ולמצרים עד 6 באפריל. הכוחות האחרונים של ניו זילנד פינו את יוון היבשתית עד ה-25 באפריל, לאחר שספגו אבדות של 291 הרוגים, 387 פצועים קשה ו-1,826 חיילים שנשבו במערכה זו.
היסטוריה > הקרב על כרתים

מכיוון שרוב חיילי הדיוויזיה הניו זילנדית השנייה התפנו לכרתים מיבשת יוון, הם היו מעורבים מאוד בהגנה על כרתים מפני התקפות גרמניות נוספות. כיוון שפרייברג הראה ביצועים טובים במיוחד במהלך פינוי יוון, הוא קיבל את הפיקוד על כל כוחות בעלות הברית להגנת האי. כתוצאה מכך, דיוויזיית ניו זילנד איבדה אותו זמנית כמפקדה. עם זאת, הניסיון להגן על כרתים נידון לכישלון כמו הניסיון להגן על יוון.
הצנחנים הגרמנים נחתו במאי 1941. בעודם סופגים אבדות רבות, הגרמנים השיגו בהדרגה את העליונה על כוחות בעלות הברית בקרב על כרתים. עד סוף החודש שוב הכריעו חיילים גרמנים את כוחות בריטניה וחבר העמים, והוחלט לפנות את הדיוויזיה מהאי, שוב ללא הנשק הכבד שלה. הפינוי הזה היה למצרים, כשהכוחות נחתו באלכסנדריה ביוני. בקרב על כרתים נהרגו 671 ניו זילנדים, 967 נפצעו ו-2,180 נשבו. במהלך הקרב, הוענק לצ'ארלס אוהם הראשון מבין שני צלבי ויקטוריה שלו.
היסטוריה > המערכה בצפון אפריקה

בעקבות האסונות באירופה, הדיוויזיה שולבה אז בסדר הכוחות הקבוע של הארמייה השמינית הבריטית. היא נלחמה ברבים מהקרבות הקריטיים במערכה בצפון אפריקה במהלך השנה וחצי הבאות. ב-18 בנובמבר 1941 השתתפה הדיוויזיה במבצע צלבן. כוחות ניו זילנד חצו את גבול לוב לקירנאיקה, והתחברו לדיוויזיית הרגלים הבריטית ה-70 של חיל המצב של טוברוק ב-26 בנובמבר. מבצע צלבן היה הצלחה כללית עבור הבריטים וכוחות ניו זילנד נסוגו לסוריה כדי להתאושש. המערכה בלוב הייתה היקרה ביותר בה לחמה הדיוויזיה הניו זילנדית השנייה במהלך מלחמת העולם השנייה, עם 879 הרוגים ו-1,700 פצועים.
הידיעה במקור בשם 'דיוויזיית ניו זילנד', נודעה כדיוויזיית ניו זילנד השנייה מיוני 1942 ואילך כחלק מתוכנית ההונאה של מבצע אשד. לאחר מכן לחמה הדיוויזיה בקרב אל-עלמיין הראשון ובקרב אל-עלמיין השני, בהם מילאה תפקיד חשוב מאוד בקרבות. בהמשך לחמה הדיוויזיה בקרב אל-עגילה, ולאחר מנוחה קצרה לחמה בקרבות המערכה בתוניסיה, ובכלל זה בקרב קו מארת, עד לכניעת כוחות מדינות הציר במאי 1943.
הדיוויזיה השנייה (בוואריה)

| --- | --- |

סמל מפקדת דיוויזיה בצבא הקיסרי הגרמני
 פרטים
 מדינה:  ממלכת בוואריה ממלכת בוואריה הקיסרות הגרמנית הקיסרות הגרמנית
 שיוך:   הצבא הבווארי  צבא הקיסרות הגרמנית
 סוג:  דיוויזיה
 בסיס האם:  מינכן
 אירועים ותאריכים
 תקופת הפעילות:  27 בנובמבר 1815 – ינואר 1919 (כ־103 שנים)
 מלחמות:  מלחמת אוסטריה–פרוסיה מלחמת צרפת–פרוסיה מלחמת העולם הראשונה
הדיוויזיה המלכותית הבווארית השנייה (בבווארית: 2. Königlich Bayerische Division) הייתה דיוויזיה בצבא הבווארי ומאוחר יותר בצבא הקיסרות הגרמנית, אשר לחמה במלחמת אוסטריה–פרוסיה, במלחמת צרפת–פרוסיה ובמלחמת העולם הראשונה ופורקה ב-1919.
היסטוריה

הדיוויזיה הוקמה ב-27 בנובמבר 1815, והיא נקראה בשמות שונים במהלך השנים.
היסטוריה > מלחמת אוסטריה–פרוסיה

במהלך מלחמת אוסטריה–פרוסיה לחמה הדיוויזיה נגד הפרוסים, והשתתפה בקרב קיסינגן ובקרב הלמשטדט.
היסטוריה > מלחמת צרפת–פרוסיה

במהלך מלחמת צרפת–פרוסיה לחמה הדיוויזיה כחלק מהקורפוס הבווארי הראשון, אשר נשלח לסייע לפרוסים כחלק מהארמייה השלישית בפיקוד פרידריך, נסיך הכתר של פרוסיה. הבווארים השתתפו בקרב וורת, קרב בומונט, קרב באזיי וקרב סדאן. לאחר המלחמה התבצע איחוד גרמניה ומדינות גרמניה השונות אוחדו ליצירת הקיסרות הגרמנית. כחלק מרפורמה זו, אוחדו צבאותיהן של שאר המדינות עם הצבא הפרוסי ליצירת צבא הקיסרות הגרמנית.
מכיוון שבוואריה הייתה המדינה הגדולה ביותר בקיסרות אחרי פרוסיה, היא נהנתה מפריבילגיות שונות שהתבטאו בין היתר בתחום הצבאי. בעוד שבעתות מלחמה היו חייבות שאר המדינות לאחד את המטות הכלליים של צבאותיהן עם המטכ"ל הפרוסי, בוואריה הורשתה להחזיק מטכ"ל עצמאי. בעתות מלחמה היו הדיוויזיות של שאר המדינות מתאחדים עם הדיוויזיות הפרוסיות ובהתאם לכך ממוספרים מחדש. הדיוויזיות הבוואריות נותרו עצמאיות ושמרו על המספור המקורי שלהם.
היסטוריה > מלחמת העולם הראשונה

עם פרוץ מלחמת העולם הראשונה באוגוסט 1914, הייתה הדיוויזיה תחת פיקוד לודוויג פון הצל. הדיוויזיה נערכה בחזית המערבית כחלק מהקורפוס הבווארי הראשון במסגרת הארמייה השישית אשר חייליה גויסו בעיקר מבוואריה, והייתה תחת פיקוד רופרכט, נסיך הכתר מבוואריה. הדיוויזיה לקחה חלק בקרב לורן, ולאחר מכן השתתפה במרוץ אל הים ובהמשך השתתפה במלחמת החפירות בפלנדריה ובארטואה. הדיוויזיה השתתפה בקרב ורדן ובקרב על הסום, ובשנת 1917 לחמה בקרב השני על האן. בשנת 1918 לחמה במתקפת האביב ובמתקפת מאה הימים, ובכלל זה בקרב השני על המארן. הדיוויזיה פורקה עם סיום המלחמה ופירוקה של ממלכת בוואריה (והקיסרות הגרמנית בכלל).
מפקדים

פרידריך פון צולר (27 בנובמבר 1815–25 בפברואר 1821)
מקסימיליאן פון פרייסינג-מוס (1 ביוני 1822–20 במאי 1829)
פרידריך פון טרויברג (21 במאי 1829–14 ביוני 1830)
מקסימיליאן זייסל ד'אה (15 ביוני 1830–29 בדצמבר 1836)
אלברט פון פפנהיים (30 בדצמבר 1836–30 במרץ 1848)
אנטון פון גומפנברג (31 במרץ 1848–10 באפריל 1851)
לאונרד פון הוהנהאוזן (1 באוקטובר 1851–22 בפברואר 1861)
לודוויג פון דר טאן-רתסמהאוזן (23 בפברואר 1861–22 בינואר 1862)
מקסימיליאן פון פדר (23 בינואר 1862–28 בינואר 1869)
קרל צו פפנהיים (4 במרץ 1869–22 באוגוסט 1870)
איגנץ שומאכר (22 באוגוסט 1870–9 בנובמבר 1870)
יוזף מקסימיליאן פון מיילינגר (10 בנובמבר 1870–24 באפריל 1873)
רודולף פון דר טאן-רתסמהאוזן (1 במאי 1873–26 בנובמבר 1875)
אוגוסט פון לאונרוד (27 בנובמבר 1875–28 בפברואר 1882)
אוטו פון שמידט (1 במרץ 1882–3 באפריל 1887)
בניגנוס של זאפרלינג (4 באפריל 1887–8 במאי 1889)
מוריץ פון אורף (9 במאי 1890–6 במאי 1893)
אדולף פון אש (7 במאי 1893–11 ביוני 1893)
אויגן פון מאליז (12 ביוני 1893–17 במרץ 1898)
קרל פון קלאוס (18 במרץ 1898–25 באוקטובר 1901)
תאופיל פון רייכלין-מלדג (26 באוקטובר 1901–21 במרץ 1905)
קרל פון אנדרס (22 במרץ 1905–14 בספטמבר 1905)
פליקס פון בותמר (15 בספטמבר 1905–3 בדצמבר 1909)
מקסימיליאן פון שפיידל (4 בדצמבר 1909–14 בדצמבר 1911)
לודוויג פון גבסטל (15 בדצמבר 1911–19 במרץ 1914)
לודוויג פון הצל (19 במרץ 1914–8 באוגוסט 1915)
ברנהרד פון הארץ (7 בספטמבר 1915–8 בפברואר 1917)
אויגן פון צוילנר (8 בפברואר 1917–נובמבר 1918)
הסיעה הדרוזית הישראלית

| --- | --- |
 מדינה:  ישראל 
 מנהיגים:  ג'בר מועדי
 תקופת הפעילות:  11 באפריל 1967 – 1969 
 אפיון:  מפלגה דרוזית
 כנסות:  הכנסת השישית
 שיא כוחה:  מנדט אחד
 נוצרה מתוך:  שיתוף ואחווה
 התמזגה לתוך:  קידמה ופיתוח
 אתר רשמי
 
הסיעה הדרוזית הישראלית הייתה סיעת יחיד שכיהנה בכנסת השישית.
הסיעה הוקמה ב-11 באפריל 1967 על ידי ג'בר מועדי לאחר שפרש ממפלגת שיתוף ואחווה.
מועדי הקים את הסיעה לאחר שסיעת שיתוף ופיתוח בה היה חבר, שהיוותה איחוד של המפלגות שיתוף ואחווה וקידמה ופיתוח התפרקה מספר חודשים קודם לכן. לכנסת השביעית נבחר מועדי מטעם מפלגת קידמה ופיתוח, ובכך בא נמחקה המפלגה מהמפה הפוליטית, המפלגה הייתה הסיעה היחידה בתולדות הכנסת שייצגה במופגן את הציבור הדרוזי.
הסיעה הסוציאל-דמוקרטית

| --- | --- |
 מדינה:  ישראל 
 מייסד:  אריה אליאב 
 תקופת הפעילות:  27 בינואר 1976 – 1977 
 אפיון:  מפלגת שמאל
 כנסות:  הכנסת השמינית
 שיא כוחה:  2 מנדטים
 שפל כוחה:  2 מנדטים
 נוצרה מתוך:  יעד
 מיקום במפה הפוליטית:  שמאל 
 אתר רשמי
 
סיעה סוציאל-דמוקרטית הייתה סיעה שכיהנה בכנסת השמינית.
הסיעה הוקמה בידי אריה (לובה) אליאב ומרשה פרידמן ב-27 בינואר 1976 לאחר שפרשו מסיעת יעד (שהוקמה אף היא במהלך הכנסת השמינית, כאיחוד בין סיעת רצ לחבר הכנסת אריה אליאב שפרש מהמערך).
ב-3 בפברואר 1976 שונה שם הסיעה ל"סיעה סוציאליסטית עצמאית".
לקראת הבחירות לכנסת התשיעית נפרדו דרכיהם של חברי הסיעה: אליאב הצטרף לתנועות השמאל מוקד, מר"י, וכמה חברים בולטים מהפנתרים השחורים על מנת ליצור את מחנה של"י, במסגרתה נבחר לכנסת התשיעית, ואילו פרידמן התמודדה בראשות "מפלגת הנשים", שלא עברה את אחוז החסימה
הנסיגה הגדולה

הנסיגה הגדולה היא כינוי לנסיגת הצבא הרוסי מגליציה ופולין במהלך מלחמת העולם הראשונה, בין 13 ביולי ל-19 בספטמבר 1915.
רקע

בתקופה זו היה כוחן הצבאי של מעצמות המרכז גדול משמעותית מזה של רוסיה ושותפותיה להסכמה. הכוח הגרמני והאוסטרו-הונגרי בחזית המזרחית מנה 13 ארמיות, אשר עמדו מול 9 ארמיות רוסיות בלבד, מה שאיפשר לגנרלים הגרמניים להמשיך בפעילות התקפית יזומה. הפיקוד הצבאי הרוסי הגיע למסקנה כי נסיגה אשר תאפשר את בניית הכוח הצבאי הדרוש, לרבות הצטיידות בחימוש וכלי נשק, עדיפה על המשך ההתנגשות מול הגרמנים, העדיפים בכוח אדם ובציוד, ואשר עלולה לעלות בשחיקה מסוכנת של הכוח הקיים.
המתקפה הגרמנית

בסיומה של מתקפת גורליצה-טרנוב בראשית יוני 1915 חצו הכוחות הגרמניים את נהר סאן שבדרום-מזרח פולין והשתלטו על העיר פשמישל. ב-22 ביוני נסוגו הכוחות הרוסיים מהעיר לבוב בירת גליציה, וכבר למחרת חצה הכוח הגרמני, אשר המשיך בהתקדמות מזרחה, את נהר הדניסטר. בימים הבאים עוד ניסו הרוסים לבצע מספר התקפות נגד, ואילצו את הגרמנים לעצור את התקדמותם המהירה מזרחה.
ב-13 ביולי פתחו מעצמות המרכז בהתקפה כוללת לכל רוחב החזית המזרחית. הכוח העדיף הכריע את החלק הדרומי של קו החזית, והכוחות הרוסיים פתחו בנסיגה לכיוון צפון עד לקו איוונגורוד-לובלין-חלם. שתי ארמיות גרמניות פתחו במקביל במתקפה של קו ההגנה הרוסי מכיוּון צפון, ותנועת המלקחיים איימה לכתר את כלל הכוח הרוסי שהתקבץ במרכז החזית.
בתוך כשבוע הושלם כיבושו של כמעט כל שטחה של פולין, וב-22 ביולי חצו כוחות גרמניים את נהר הוויסלה ובכך בודדו וכיתרו את ורשה עד לכיבושה ב-4 באוגוסט. כוח גרמני של שלוש ארמיות המשיך בתנועה בכיוון דרום מפרוסיה וגרם גם להתמוטטות קו ההגנה הרוסי בחזית המרכזית, עד להתייצבותו על קו הגבול של פרוסיה המזרחית כפי שהיה עם תחילת המלחמה. ב-25 באוגוסט נכבשה ברסט-ליטובסק וב-19 בספטמבר הושלם כיבוש וילנה.
בשלב זה נעצרה ההתקדמות הגרמנית וקו החזית המזרחית התייצב מן הים הבלטי בצפון ועד גבול רומניה בדרום.
הערכת המהלך

מבחינה אסטרטגית ניתן לראות בנסיגה הרוסית הצלחה. קווי החזית התקצרו בכ-700 ק"מ, וקרבו את הכוחות הרוסיים אל מקורות האספקה והחימוש שלהם בעומק המדינה. לעומת זאת הגרמנים התרחקו משמעותית ממקורות האספקה שלהם. יתרה מכך, בשלב זה לא נותרו לכוחות הגרמניים יעדי התקדמות ותקיפה טובים וזמינים, כאשר הכוח הרוסי מתאושש ובונה עצמו מחדש.
יחד עם זאת, הרוסים נאלצו להתמודד עם ההשלכות השליליות של הנסיגה הגדולה. אובדן השטחים הטיל עומס כלכלי מכיוון שמקורות יצור ואספקה של תוצרת תעשייתית וחקלאית ננטשו. נוסף לכך נאלצו להתמודד עם זרם של כ-1.5 מיליון פליטים שברחו מזרחה מפחד הכוח הגרמני והעדיפו על פניו את היציבות שהעניק השלטון האוטוקרטי הרוסי. השלטון הרוסי אשר חש בפיחות שחל במעמדו של הצבא השתמש בתעמולה פטריוטית שהזכירה לחיוב את הנסיגות בתקופת כיבושי נפוליאון.
ראו גם

מתקפת המתים
הדיוויזיה השנייה (ארצות הברית)

| --- | --- |

תג הכתף של הדיוויזיה
 Second to None 
 פרטים
 מדינה:  ארצות הברית ארצות הברית
 שיוך:   צבא ארצות הברית
 סוג:  דיוויזיה
 בסיס האם:  בסיס פורט לואיס 
 אירועים ותאריכים
 תקופת הפעילות:  1917–קיימת
 מלחמות:  מלחמת העולם הראשונה   מלחמת העולם השנייה   מלחמת קוריאה   מלחמת אפגניסטן   מלחמת עיראק
 פיקוד
 מפקד נוכחי:  סטיב ג'ילנד
 
הדיוויזיה השנייה (באנגלית: 2nd Infantry Division) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה, והיא פעילה עד היום. מטה הדיוויזיה שוכן בפורט לואיס, קוריאה הדרומית, והיא כפופה לארמייה השמינית.
היסטוריה > מלחמת העולם הראשונה

הדיוויזיה הראשונה הוקמה ב-21 בספטמבר 1917, וב-26 באוקטובר 1917 היא כבר נפרסה בצרפת. הדיוויזיה הורכבה מהבריגדה ה-3 שהורכבה מהרגימנטים ה-9 וה-23, ומבריגדת הצי ה-4 שהורכבה מרגימנטים של הנחתים ה-5 וה-6. הדיוויזיה לחמה בקרב השני על המארן, בקרב השלישי על האן, בקרב סן-מייל ובמתקפת מז-ארגון, ולאחר סיום המלחמה נשארה הדיוויזיה ככוח כיבוש בגרמניה עד לאפריל 1919, וביולי אותה שנה היא חזרה לארצות הברית. במהלך הלחימה, ספגה הדיוויזיה 4,478 הרוגים, ו-17,752 פצועים.
היסטוריה > בין המלחמות

לאחר המלחמה הוצבה הדיוויזיה בטקסס, והייתה אחראית על כל הניסויים השונים במבנה הדיוויזיות והצבא, ובכלל זה הייתה הדיוויזיה הראשונה שעברה למבנה המשולש החדש בשנת 1940.
היסטוריה > מלחמת העולם השנייה

בשנת 1941 הדיוויזיה, שכללה את הרגימנטים ה-9, ה-23 וה-38, השתתפה בתימרוני לואיזיאנה, וב-8 באוקטובר 1943 הפליגה לאנגליה, תחת פיקודו של וולטר רוברטסון. ב-7 ביוני 1944 נחתה הדיוויזיה בחוף אומהה, ולחמה במערכה בנורמנדי, ובכלל זה השתתפה במבצע קוברה. לאחר מכן היא לחמה במהלך הקרב על ברסט ובמהלך הקרב על הבליטה, ובהמשך השתתפה בפלישת בעלות הברית המערביות לגרמניה עד סוף המלחמה. במהלך הלחימה איבדה הדיוויזיה 3,031 הרוגים, 12,785 פצועים ו-457 מתו מפצעיהם. ביולי 1945 נשלחה הדיוויזיה לארצות הברית להתאמן לקראת הפלישה ליפן, שבוטלה לבסוף בעקבות כניעת יפן, ובאפריל 1946 שוחררו לוחמי הדיוויזיה.
היסטוריה > מלחמת קוריאה

בשנת 1950 פרצה מלחמת קוריאה, ועד מהרה נשלחה הדיוויזיה לסייע לדיוויזיה ה-24 שהייתה מוצבת בדרום קוריאה. הדיוויזיה השתתפה בקרבות השונים במהלך המלחמה, ובכלל זה בקרב על מתחם פוסאן והקרב על הנהר צ'ונגצ'ון, ואף נכללו בה כמה אלפי חיילים דרום קוריאנים.
היסטוריה > לאחר המלחמה

בשנת 1956 הועברה הדיוויזיה לאלסקה, ובשנת 1958 עברה הדיוויזיה ארגון מחדש. בשנת 1965 התדרדר המצב בקוריאה, ובעקבות כך נשלחה לשם הדיוויזיה ה-2, לתמוך בצבא הדרום קוריאני. בשנת 1976 חטפו שומרי גבול של צפון קוריאה שני חיילים אמריקנים בסבך, כשהם חותכים עץ לאורך קו ההפרדה כחלק מפעולה שגרתית, ובעקבות כך חצו כוחות הדיוויזיה את הגבול ותקפו כוחות צפון קוריאנים. במהלך העשור הראשון של המאה ה-21 נשלחה הדיוויזיה לכמה סבבי שירות בעיראק ובאפגניסטן, וכיום היא מוצבת בבסיסה בפורט לואיס, קוריאה הדרומית, כחלק מהארמייה השמינית.
הנסי ונום F5

| --- | --- |
הנסי ונום F5
הנסי ונום F5
 מאפיינים כלליים
 יצרן:  חטיבת מכוניות העל Hennessey Special Vehicles (אנ') בבעלות Hennessey Performance Engineering (אנ')
 שנות ייצור:  2019 - הווה
 הרכבה:  ארצות הברית ארצות הברית
 מודל קודם:  הנסי ונום F5
 סיווג:  מכונית-על
 מרכב:  מנוע אחורי-מרכזי, הנעה אחורית
 משקל:  1,338 ק"ג (ריק)
 מפרט טכני
 מנוע:  V8 דו-טורבו 6.6 ליטר המפיק 1,842 כ"ס (1,374 קילוואט)
 הילוכים:  תיבת הילוכים חצי־אוטומטית, 7 מהירויות  תמסורת ידנית - 6 מהירויות (אופציונלי)
 מהירות מרבית:  480 קמ"ש (300 מייל לשעה)
הנסי ונום F5, באנגלית : Hennessey Venom F5, היא מכונית ספורט אמריקאית עתירת ביצועים המוגדרת מכונית-על, מתוצרת חטיבת מכוניות-העל Hennessey Special Vehicles (אנ') בבעלות יצרנית מכוניות הספורט Hennessey Performance Engineering (אנ') אשר מיוצרת משנת 2019.